==== Power metal ====
{{Uddybende|Power metal}}
[[Fil:Hammerfall group.jpg|left|thumb|200px|[[HammerFall]] er et af de i øjeblikket mest kendte [[power metal]]bands overhovedet.]]
I starten af 1990'erne samledes power metal scenen, mest som en reaktion på dødsmetals og black metals hårdhed.<ref name="Genre – Power Metal">"[http://www.allmusic.com/cg/amg.dll?p=amg&sql=77:11959 Genre – Power Metal] {{Webarchive|url=https://web.archive.org/web/20050426140214/http://www.allmusic.com/cg/amg.dll?p=amg&sql=77:11959 |date=26. april 2005 }}". [[All Music Guide]].</ref> Stilen er især populær i Europa. Power metal fokuserer ofte på episke melodier og temaer som "appellerer til lytterens fornemmelse for tapperhed og elskelighed <!--loveliness -->."<ref>Christe (2003), s. 372</ref> Prototypen på power metal blev etableret i midten og slutningen af 1980'erne af det tyske [[Helloween]], som kombinerede de powerriff, melodiske musik og høje, "rene" sangstil fra band som Judas Priest og Iron Maiden med thrashs tempo og energi og "krystalliserede lydingredienserne til det, som ny er kendt som power metal."<ref>"[http://www.allmusic.com/artist/p4471 Helloween – Biography]". [[All Music Guide]].</ref> New Yorks [[Manowar]] og [[Virgin Steele]] var pionerer i USA. [[Yngwie J. Malmsteen]]s ''[[Rising Force]]'' (1984) gjorde den ultrahurtige el-guitar-teknik "[[shred guitar|shredding]]" populær, og var derudover en af de første til at smelte [[neo-klassisk metal|elementer fra klassisk musik]] ind i heavy metal, hvilket også har haft stor indflydelse på power metal.
 
Traditionelle power metal-band som det svenske [[HammerFall]] og det britiske [[DragonForce]] har en lyd, som er relativt tæt på den klassisk heavy metal. Mange senere power metal-grupper, såsom den finske [[Nightwish]], italienske [[Rhapsody of Fire]] og russiske [[Catharsis (band)|Catharsis]], har en keyboardbaseret, mere [[Symfonisk metal#Symfonisk power metal|"symfonisk" klang]] og bruger endda nogle gange orkestre og operasangere. Power metal har opbygget sig en stor tilhængerskare i Japan og Sydamerika, hvor band som det brasilianske [[Angra (band)|Angra]] og det argentinske [[Rata Blanca]] er populære.
Musik